LidanRubinov/Halacha-QA huggingface dataset:
שאלה: שם לתינוק: אני בהריון השלישי שלי וצפויה ללדת בן בעוד חודש וחצי בע"ה. אני מעוניינת לתת לילד שם שני : יעקב (על שם סבי ) חשוב לי מאוד שהשם הראשון יהיה קשור אליו. לבני הראשון קראתי: רואי יצחק. י(ש פסוק בפרשת חיי שרה: "ויצחק בא מבוא באר לחיי רואי.") רציתי שגם הפעם יהיה קשר בין שני השמות. מצאתי את הצירוף: " יגל יעקב" מתהילים. אך כיוון שיש לנו יגל במשפחה חשבתי על אפשרות לעוד שמות שמתקשרים עם יעקב. אשמח לעזרתכם, וחוות דעת לגבי השם: יגל יעקב. ואופציות נוספות. בשורות טובות.
תשובה: וברכת ד  יהי רצון שהלידה תעבור ב ובשמחה. השם "יגל יעקב" אפשרי, אבל אני ממליץ לא לקבוע כעת, מכיוון שיש לחכות עד הלידה ואז מחליטים את השם, יתכן שתרצו להודות לקב"ה או שעת חדוה גדולה, וכן יש אפשרות להוסיף ישורון יעקב, ועוד שמות, שכדאי לחכות עד שעת הלידה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אזכרה: האחים שלי מתכנסים לבית כנסת לתפילה ואשכבה לאבי, האם אני יכול ללכת לבית כנסת אחר ולעשות זאת או שאני חייב איתם ביחד?
תשובה: וברכת ד  אפשר, אבל כבוד שכולם יחד. מן השמים תנוחמו בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות של קורקבן תרנגול: האם קורקבן תרנגול ברשת רמי-לוי מושגח ע"י הרבנות? ובכלל, ההשגחה של עופות ובשרים באטליז של רמי-לוי מושגח?? בד"ץ או רבנות
תשובה: קשה לענות תשובה גורפת לכלל סניפי רמי לוי בארץ. יש לבדוק שיש במקום תעודת ההכשר בתוקף מהרבנות המקומית. וניתן לראות על רגל העוף את ההשגחה של העוף. מצ"ב קישור לעמוד המומלצים שלנו בתחום
שאלה: גבולות ארץ ישראל: ברצוני להבין אילו גבולות של ארץ ישראל הראה הקב"ה למשה לפני מותו והאם מדובר באותם גבולות שהבטיח הקב"ה לאברהם אבינו בברית בין הבתרים? ואם כן- האם זה אומר שמשה בעצמו עמד באותו זמן בתוך גבולות הארץ? אינני בקיאה כלל בלימודי התורה ואשמח להבין נקודה זו.
תשובה: לשואלת מקובל שיש 2 מערכות גבולות. יש גבולות ההבטחה, שהפ רחבים יותר, ויש גבולות הכיבוש. גבולות ההבטחה הם מנהר מצרים ועד נהר פרת. (נהר מצרים מקובל שזה שלוחה מזרחית עתיקה של הנילוס, באזור מעבר סואץ.) בספר במדבר נצטוו בני ישראל על כיבוש הארץ ופורטו הגבולות. אלו גבולות הכיבוש, שהם מצומצמים יותר. הם מנחל מצרים בדרום, שמקובל לזהות כודי אל עריש. וגם בצפון הם מצומצמים יותר. ראי למשל : בפיסקה שמתחילה "גבולות הכיבוש והחלוקה:" אפי קיציס
שאלה: ביסוס האמונה 4: 1.זוהי דעת ריה"ל אבל ברמב"ם כתוב:"מיסודי הדת לידע שהא-ל מנבא את בני האדם", כלומר לא רק את עם ישראל. 2. כתבת על מימוש הכישרון האלוקי- אבל בני אדם פועלים על פי הרצון שלהם, ולכן מי שיש לו כישרון למוזיקה לומר שראוי שהוא יממש את הכישרון הזה זו אמירה ערכית שנובעת מבחירת הרצון בערך הזה, אבל אין לזה נימוק לוגי. וזה מוכיח את מה שאמרתי, שערכים לא קיימים בטבע אלא בוחרים בהם ע"י הרצון. ועובדה שעם ישראל שראה את מתן תורה והניסים במצרים לא הפסיק לחטוא במדבר, ולעומת זאת בגלות, כמו שכתבת, עמ"י שמר על התורה למרות הסבל שעבר וללא ניסים גלויים. לסיכום, האם אתה טוען שיש הוכחה לוגית שחובה לקיים מצוות, או שזה תלוי ברצון האדם?
תשובה: אין הוכחות לוגיות בענייני ערכים בכלל ובעניני אמונה בפרט. אם היתה הכרעה לוגית בערכים ואמונות לא היתה בחירה חופשית - כל אדם נבון היה מחויב לקיים את הערכים הנדרשים בגלל שהשכל היה מכריע בעדם. אבל גם במצב הנוכחי יש משקל גדול לחשיבה ושיקול שכלי, כמו בשאלה החברתית הבסיסית המבדילה בין  שמאל  ו ימין    חופש או שוויון. בסופו של דבר הקב"ה ברא בני אדם בצלם אלוקים   יש לנו בחירה החופשית - בכך האדם הוא נזר הבריאה. הבחירה משלבת מטענים רגשיים עם שיקול שכלי - גם כאשר אדם בוחר מקום עבודה או בת זוג הוא משלב טעם אישי ושיקול שכלי. מה שכתבתי היה בסיס שכלי עליו מתבססת בחירה של אדם מישראל.
שאלה: הוצאת זרע לבטלה: אני הייתי מכור להוצאת זרע לבטלה עד לפני חודשיים שהפסקתי מה שכן אני רואה סדרו לא צנועות ולפעמים אני מרגיש כאילו יוצא לי טיפה אחת של זרע אני לא בטוח שבאמת יוצא לי אבל גם לא בטוח שלא האם זה נחשב הוצאת זרע לבטלה בבקשה תענו מהר
תשובה: וברכת ד  אין כל היתר לראות סדרות לא צנועות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נדרים: פעם נדרתי הרבה נדרים לה ואת חלקם לא קיימתי ולפני לא הרבה זמן שמעי שזה עברה גדולה מה אני צריך לעשות כדי לכפר על זה
תשובה: להפסיק לנדור מכאן ולהבא, וכל דבר שאתה מקבל לומר במפורש "בלי נדר".
שאלה: מכות: האם יש מצב שבו מור לך להרביץ למישהו כאשר הוא מציק לך?
תשובה: כל זמן שההצקה היא בדברים אסר להכותו. אם הוא מכה בידיים מותר להגן על עצמך ולצורך כך להכריעו.
שאלה: בבקשה רציתי לדעת אם הסטואציה היא גזל או גנבה: לרב רציתי לדעת אם הסטואציה הזאת היא גזל או גנבה? ילדה נכנסת עם חבילת מסטיקים לכיתה ומסתובבת לעיסוקיה וילדה אחרת לוקחת מסטיק מהקופסה בלי לבקש רשות ובלי שאותה ילדה תשים לב ומחביאה אותוולאחר שהילדה גלתה כי נלקח ממנה מסטיק פונה לילדה שהיא חושדת בה ואותה חשודה אומרת לא לקחתי וגם נשבעת שלא לקחה האם המקרה הוא גזל או גניבה?
תשובה: גניבה
שאלה: מצוות   פרו ורבו   וחוסר צניעות: בגלל שהשאלה קצרה, הניסוח קשה לי. הקב"ה מצווה אותנו לפרות ולרבות. אם כך, מדוע הדרך לקיום מצווה זו היא דרך כלל לא צנועה? השאלה הזו ממש מציקה לי. מראש, ויישר כח!
תשובה: לך, במושגים שאנחנו משתמשים בהם דבר צנוע זה דבר מוסתר, ובאמת מצוות "פרו ורבו" כוללת בתוכה התעסקות עם חלקים פנימים של הגוף שבמצב רגיל צריכים להיות מכוסים, ואת שואלת, ובצדק, אז מה קורה פה? הרבה פעמים כמדברים על צניעות מזכירים שמכסים חלקים בגוף בגלל שהם יקרים, ובגלל שרוצים לשמור עליהם ככאלה, ודוגמא לזה, זה ספר ההתורה, שבגלל שהוא יקר וקדוש, מכסים אותו, עד לזמן שצריכים אותו. שאז מוציאים את הכיסוי וקוראים בספר. וגם פה העניין דומה. אין כח או אבר מיותר שהקב"ה ברא בגוף שלנו, לכל כח ואיבר יש מטרה, תפקיד. נכון שיש איברים יותר חשובים ופחות, כוחות שצריכים להוביל את האדם (כמו השכל), וכוחות שצריכים להיות מובלים. (כמו הרגש) אבל לכל דבר יש מקום. וקשר פיזי בין איש לאישה זה דבר שהקב"ה נתן לו מקום. קשר כזה יכול להיות קשר קדוש, כשהוא בא בזמן הנכון, עם האדם הנכון, אחרי מעמד של חופה. ודדוקא כדי שהקשר הזה ישמר ככזה, הוא קשר לחדרי חדרים, הוא קשר צנוע, כלומר נסתר, דווקא כדי שישאר פנימי ומיוחד, ובלעדי לבני הזוג, בדיוק כפי שספר התורה, בגלל ייחודיותו,וקדושתו, עטוף בהרבה עטיפות, שמוצאות רק בזמנים מיוחדים, וזה מה שהופך אותו לקדוש ומיוחד. ולכן מצוות פרו ורבו היא מצווה צנועה מאוד, כלומר נסתרת, ושייכת רק לבני הזוג, היא נותנת מקום לאיברים פנימיים וכוחות של האדם, וזה מה שהופך אותה צנועה פנימית כל כך. מקווה שהצלחתי לעשות לך קצת סדר. את מוזמנת לפנות אלי למייל אם יש עוד שאלות, נעמה tepernaama gmail.com
שאלה: הכשרת כלים: חברה שלי השתמשה בטעות בסכו"ם הבשרי שלי לאכילת מאכל בשרי בקערות קרמיקה חלביות. הבנתי שהיום קערות הקרמיקה עוברות ציפוי זכוכית ואז יש אופציה להכשיר אותן האם זה נכון? יש צורך להכשיר גם את הסכו"ם? תמרה.
תשובה: וברכת ד  הסכו"ם איננו צריך הכשר. קערות הקרמיקה הם כחרס, אבל יש לדון אם העוף היה חם, ואם היה גוש בשר או תבשיל שכבר היה בעוד קערה קודם. על כן קשה לדון בשאלת הקרמיקה בלא ידיעת עוד פרטים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שם לתינוק: לכבוד כבוד ברב רציתי לשאול לגבי שם של ילד האם אוראל שם טוב לי
תשובה: וברכת ד  ברכת מזל טוב. עדיף אוריאל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות של ווק: איך מכשירים ווק ברזל (סיר לבישול מאכלים תאלינדים) שהכינו בו מאכלי ים לא כשרים ורטבים לא כשרים בתכלית האיסור? יש לציין כי בשנה וחצי האחרונות לא היה בשימוש.בכלל. האם יש אפשרות להכשיר? מראש
תשובה: וברכת ד  לוקחים סיר גדול יותר מהסיר שנאסר. מכניסים בו מים וחומר פוגם (סבון, אמה וכו ) מרתיחים את המים, וכשהמים רותחים מכניסים את הווק, וכן את הכיסוי אם השתמשו בו ג"כ לאיסור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תולעים בפולי סויה: בשקית של פולי סויה קפואים שקניתי, לצד חותמות הכשרות (רבנות ובד"צ) נכתב כי יש לברור לפני השימוש. השאלה היא איך ניתן לברור פולי סויה, בעודם קפואים ובתוך קליפתם, בכדי לגלות אם יש בהם תולעים וכד? אילו סימנים עלי לחפש?
תשובה: עיין בקישור המצ"ב:
שאלה: שמירת העיניים ביחס ללשון הרע: כבוד הרב מה יותר חמור-שמירת העיניים או שמירת הלשון? סביב ענייני שמירת העיניים,צניעות וכו אני מרגיש שקיים רעש גדול (עם כל הכבוד) מול ענייני כבוד הבריות, שמירת הלשון ושאר עניינים חברתיים. אם תוכל להסביר לי מדוע נושא זה הפך לכה מדובר בחינוך הדתי,אודה לך מאוד.
תשובה: שניהם חמורים באותה ידה אלא שלשמור על הלשון זו מלחמה כמעט אבודה, לכן הנטייה היא להילחם במשהו שיש יותר סיכוי להצלחה. אתה צודק שזה לא ר.
שאלה: קיום מצוות - האם רק מתוך חיבור?: :)) שמעתי על שתי דרכים לקיום מצוות- דרך אחת פשוט לעשות כי ככה ה ציווה,ואז לפי ספר החינוך "אחרי המעשים נמשכים הלבבות" או " מתוך שלא בא לשמה בא לשמה" וכו והדרך השניה היא לקיים מצוות מתוך חיבור אמיתי ושלם לכך,כי אחרת מה המצווה שווה ללא כוונה? מה לעשות? יש לי דוגמא בעניין הלבוש. האם ללבוש שלושתרבעי וחצאיות מתחת לברך בגלל שככה כתוב בהלכה? כי ניסיצי כמה זמן ולא התחברתי לזה בכלל אז חזרתי ללבוש חולצות קצרות (עדיין חצאיות.) או להתלבש צנוע רק כשאני באמת ארגיש מחוברת למצווה ולטעם שלה.?
תשובה: לך עניין המצוות הוא באמת דבר קשה. לא תמיד בא לנו ולא תמיד מתחשק לנו, ובענייני צנעיות זה אפילו הופך להיות קשה עוד יותר. אני חושבת שקצת בלבלת את הדברים ולכן בואי נעשה פה סדר. הדרכים שהצגת הן שתיהן נכונות, אבל העניין הוא שהקיום של המצווה עצמה הוא לא משהו שאנחנו יכולים להחליט ש"לא בא לנו". מה זאת אומרת? קודם כל, אנחנו מקיימים את המצוות וההלכה, כי ככה ציווה עלינו הקב"ה ומתוך כך שאנחנו מאמינים בה  ובתורה ובמצוות, אנחנו מקיימים. גם אם לא במיוחד בא לנו או לא ממש מתחשק לנו. אבל!! כשאנחנו מקיימים את המצוות, יש לנו שתי דרכים. הראשונה, היא מתוך חיבור אמיתי למצווה ורצון, וזוהי כמובן מעלה מצוינת. והלוואי ונזכה להגיע לחיבור בכל מצווה שאנחנו מקיימים ובכל הלכה שאנחנו שומרים. השניה, היא קיום המצווה ושמירת ההלכה מתוך האמונה שלנו כמו שתיארתי לך למעלה. אנחנו מאמינים שה  נתן לנו את התורה והמצוות ולכן אנחנו שומרים עליהן. גם אם אנחנו לא מתחברים לכך. ואנחנו מתפללים תמיד ומקווים שאחרי המעשים שלנו יימשך גם הלב. שאחרי שנקיים באופן טכני את המצווה ולא מתוך הבנה וחיבור, בע"ה מתוך המעשה עצמו, גם לאט לאט הלב שלנו ילך ויימשך למצווה. ופה חשוב להדגיש. שקודם כל התוצאה של שמירת המצוות וקיום ההלכה היא החשובה. אם אנחנו מצליחים להתחבר, אשרינו, אבל גם אם לא, זה לא מוריד מערך קיון המצוות ושמירת ההלכה. כיוון שהחשיבות העליונה היא קודם כל לקיים את המצוות. ובע"ה, שמתוך שלא לשמה יבוא לשמה. מתוך הקיום הטכני, גם נוכל "להיסחף" אחרי המצוות ולהגיע למעלה של קיום מתוך הבנה אמיתית והתחברות. בהצלחה רבה סיון.
שאלה: זוגיות אמונה וחרדות: רציתי לדעת מס תשובות לשאלות קונקרטיות בחיי: 1. אני בת 27 אחרי אינספור דייטים לא מוצלחים קשר זוגי של כמעט שנתיים ואני לא מצליחה להבין מה אני מחפשת ומה מתאים לי. תמיד חיפשתי מישהו דתי עם מידות וערכים כמוני אבל המשימה הפכה לבלתי אפשרית כל בחור דתי שהכרתי היה מקובע, פלצני ומתנשא כולם שופטים על פגישה אחת ולא נותנים הזדמנות אמיתית להכרית זה כאילו המרדף אחר האישה המושלמת והכי יפה והכי טובה. אני לא מרגישה שחסר לי משהו, אני בחורה טובת לב מבית מדהים מבוסס על אהבת ישראל ודרך ישראל, אני אקדמאית, נראת טוב וכבר האמונה שלי במציאת מישהו נפגמה לגמריי, גם כשמכירים לי מישהו אני יודעת שזה הולך להכשל אין את אפקט ההפתעה, לעומת זאת היה לי קשר זוגי עם גבר חילוני מדהים שלצערנו ויתרנו על האהבה הגדולה לטובת הדת והאמונה שלי באלוקים, מה עליי לעשות מצד אחד אני אוהבת ומאמינה באלוקים ובדרך שלו מצד שני הרבה יותר נמשכת לבחורים חילונים ולעולם שלהם, הם לא מתנשאים מידות וערכים טובים ונכון לא בטוח שיוצא מזה חתונה אבל לפחות מנסים, ולפי דעתי המגע בין אנשים מאוד מקשר ומחבר בעוד שבעולם הדתי לא ניתן לעשות את זה, זה לא ר אז איך אמורים להקשר, בסופו של יום גבר זה גבר גם אם הוא דתי ואם הוא לא נענה מאישה אחת הוא הולך לאחרת וזה התסכול הכי גדול שיש לדתיות היום, שרוצות לשמור נגיעה - וזה דיי קשה בייחוד אם נפלת בעבר. ולצערי בגילי הספקתי ליפול וזאת בייחוד אם התחושה של המגע עוטפת אותך ומחבקת אותך. אני גם מרגישה שאני אוהבת את המגע האסור הזה ואחכ אני יכולה לבכות ולהיות עצובה לגמרי. מה עושים???
תשובה: לך, הנושא שאת מעלה כאוב, והשאלה שלך קשה באמת. ניכר שאת בחורה אינטלגנית ורגישה, וודאי לא בכאן היא ההתמודדות. בכדי להתמסר, צריך במידה רבה להתפשר. בזוגיות, כל מיני נקודות חשובות בחיים אכן עלולות להתעמם קמעא ולא לזרוח במלוא עוזן וזאת מפני שההתנהלות כבר לא פרטנית, אלא משותפת. ככל שאנחנו מתבגרים, אנחנו מתפתחים ומשתכללים, כובשים תחומי חיים ומעמיקים את המודעות שלנו כלפי עצמנו. המודעות המפותחת הזו יוצרת דילמה, כי מחד יש בבחור ה איתם נפגשים מעלות ויתרונות, מאידך במקרים רבים קיים תג מחיר. ניכר שחתונה פרושה יהיה ויתור על רמת משכל רגישות תחביב השקפה כל תחום בו התפתחנו לבד כברת דרך. בחורה מפותחת כמוך רוצה רמה ורצינות בתחומים אותם דרשת מעצמך, ומיילא הדבר מחייב בן זוג בטווח "מדויק" יחסית לפלחים החשובים לך. כנ"ל מצד הבנים איתם את נפגשת, המון פעמים גומרים אחרי פגישה ראשונה בגלל משהו שחסר להם במבט ראשון, וזה יכול להיות כמעט כל דבר. בגיל צעיר יותר יש יותר פתיחות למשא ומתן, ולעיתים בגיל מבוגר יותר, נראה לא מתאים?- ממשיכים לבא ה בתור. אני מודה שהצורך לוותר מעצמך הינה חוויה בסיסית אצל כל בחורה ובכל גיל, אך לא מעט פעמים כאשר אנחנו צעירים, אנחנו תמימים ומעיזים לחלום, וגם פחות ברורים לעצמנו, ומכאן נובעת גישה פתוחה ומשתלבת יותר, המקילה על בניה משותפת. זה גם עוזר להבין את ההבדל על פי רוב את ההבדל בקשרים עם בחורים מבתים לא דתיים. אצלם לפי רוב הקשר נבנה הפוך, קרי, טוב לנו ביחד וכיף עכשיו, למה להסתכל למרחק. זה יוצר מקום מאד מכיל ומקבל, אך לפי רוב לא מחייב. ולכן אפילו קורה לפעמים שזוגות לא דתיים חיים ביחד תקופה ארוכה לפני הנישואים, מתחתנים, ומתגרשים אחרי תקופה קצרה. עכשיו צריך לנסות להבין מה קורה אצלך. האם מדובר במחזורויות מסוימת? טיפוס מסויים של אנשים? משהו בביטחון ובאמון יוצר מעגל של ביצה ותרנגולת? סך הכל נשמע שאת מעורכת ומקבלת הצעות איכותיות, רק לא מצליח להתקדם. אם תרצי לפרט יותר מדוע הפגישות נעצרות בשלבים הראשונים, את מוזמנת לעשות זאת למייל: eyfy156 gmail.com בשורות טובות אליהו
שאלה: סירוס חמוס: הרב, יש לי זוג חמוסים, זכר ונקבה, שאני מגדלת בבית. החמוסה מעוקרת, כיוון שבמידה והיא מתייחמת ואינה מזדווגת בזמן יש לה סיכוי של 90 למוות בייסורים מאנמיה (ככה זה אצל חמוסות). הזכר צעיר ממנה, אך כבר הגיע לבגרות מינית, מה שגורם לו לתקוף אותה כל הזמן ואני מפחדת שבשלב מסוים היא תיפצע (היא נשארת קטנה והוא עוד יגדל). ידוע שסירוס חמוסים מקטין את התוקפנות והאגרסיביות שלהם, הן כלפי חיות אחרות והן כלפי בני אדם. בנוסף, הסירוס מאריך את ימי החמוס ומקטין את סיכון החולי בסרטן לאפסי. האם מותר לי במקרה זה לסרס אותו, בעיקר מתוך דאגה לשלומה? כבר קראתי הרבה על האיסור, אך במקרה זה אין לו שום סיכוי לרבייה (אין חמוסות מסתובבות ברחוב בימינו), היצר שלו משגע אותו ואינו ממומש והחמוסה שאיתו נפגעת, מה גם שהסירוס יתרום לבריאותו וימנע צער בע"ח. מיכל
תשובה: נא להתייעץ עם וטרינר הרב אברהם קריספין רב קהילה בישוב אדם
שאלה: תאריך אזכרה: כבוד הרב לפני כ 11 חודש שכלתי את ביתי בת ה10 לאחר מחלה ממושכת היא נפטרה בתאריך טז בכסלו תשע"ג והתאריך הלועזי היה 29.12.2012 ביום שבת ובאותו היום במוצאי שבת היא נקברה. אני חייב להיות בטוח בתאריכי האזכרה של ה11 חודשים ושל השנה האם אתה יכול בבקשה לומר לי אותם. כמו כן לא השלמתי קדיש בכל יום במהלך השנה ואני מרגיש את הצורך לתקן את הקדיש ואני לא יודע כיצד. אשמח לתשובה מכבודו
תשובה: ברצוני להקדים שאני משתתף בצערכם, ומקוה שלא תידעו עוד צער. לשאלתך: את תאריך סיום השנה מחשבים מיום הפטירה ולא מיום הקבורה, לכן אם היא נפטרה ביום טז לפני השקיעה אז השלמת השנה ב טז בכסליו. לעניין השלמת הקדיש, לא ידוע לי על אפשרות השלמה. בשורות טובות הרב אברהם קריספין רב קהילה בישוב אדם
שאלה: תאריך אזכרה: כבוד הרב לפני כ 11 חודש שכלתי את ביתי בת ה10 לאחר מחלה ממושכת היא נפטרה בתאריך טז בכסלו תשע"ג והתאריך הלועזי היה 29.12.2012 ביום שבת ובאותו היום במוצאי שבת היא נקברה. אני חייב להיות בטוח בתאריכי האזכרה של ה11 חודשים ושל השנה האם אתה יכול בבקשה לומר לי אותם. כמו כן לא השלמתי קדיש בכל יום במהלך השנה ואני מרגיש את הצורך לתקן את הקדיש ואני לא יודע כיצד. אשמח לתשובה מכבודו
תשובה: וברכת ד  את יום האזכרה של השנה יש לערוך בטז כסלו תשע"ג. לגבי קדיש אין חובה להשלים, אבל אם אתה רוצה אתה יכול לומר קדיש גם לאחר השנה, קדיש אחד ביום (כנגד כל יום שלא נאמר). מן השמים תנוחמו, והקב"ה יחזק את כל עם ישראל, ואת הזקוקים לחזוק באופן מיוחד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קידוש של דתלש: אני בן 33 דתי עד לפני שנה, נשוי לדתייה כבר הרבה שנים עם ילדים אני מחלל את השבת ואני לא מתכוון לשנות זאת, ילדיי עדיין חושבים שאני דתי ולאשתי חשוב שאמשיך לשמור על דתיות במרחב הציבורי. האם אני יכול להמשיך ולהוציא את המשפחה בקידוש? האם יש הבדל בין הבוקר לערב? ברכת המוציא על החלות? הבדלה במוצאי שבת?
תשובה: וברכת ד  אדם שמאמין בקב"ה ובתורה, אלא שמחלל שבת מסיבות שונות, אם לא עושה זאת בפרהסיא, הוא יכול להוציא אחרים. חנוכה של אורה שבוע טוב יהודה הלוי עמיחי מכון התורה והארץ כפר דרום אשקלון
שאלה: חשש סכנה בשבת: הבת שלי ( בת שנתיים) הדליקה בשבת את תנור האפייה ואת קומקום המים החמים. האם אני צריך להגיד לה לכבות? האם אני צריך לגרום לה להתעסק עם הכפתור עד שיתכבה? יש לי בעיה לקרוא לגוי כי אין לנו גויים באזור שבו אני גר
תשובה: לך אם זה חשש סכנה - עשה בעצמך. אם אין זה חשש סכנה אז אסור לומר לגרום לילדך בן השנתיים להתעסק עם זה. בדוגמאות שהבאת לגרום לילדה בת שנתיים להתקרב לקומקום חשמלי זה בודאי חשש גבוה לסכנת חיים ואסור בין בחול בין בשבת גם אמירה לגוי אסורה אם אין חשש סכנת חיים. במקרים שתארת נראה שאין חשש סכנת חיים בקומקום הטרמוסטט יפסיק את החימום כאשר המים ירתחו התנור לא יקרה שום דבר אם הוא ידלוק 24 שעות בחום כזה או אחר. במקרה הגרוע זה עלול לגרום לקצר חשמלי בבית ולהפסקת חשמל - זה בודאי לא סכנת חיים. למותר לציין שהוצאה כספית אינה סכנת חיים וחייב אדם להוציא את כל כספו ולא לחלל שבת ובהצלחה דוד לוי להבהרות נוספות 098987548
שאלה: נפה חשמלית: האם כל הנפות החשמליות המצויות בשוק היום, מומלצות, או שחלקם לא טובות מבחינה הלכתית?
תשובה: הכל תלוי בצפיפות הנפה. לכתחילה היא צריכה להיות 70 מ"ש.
שאלה: כללי: לך כבוד הרב יש לי שאלה אלייך והיא, אני עובדת כבר שש שנים במקום העבודה.לאחרונה גיליתי שהבוסית שאני עובדת איתה היא לא כמו שחשבתי כלומר פתאם נגלה בפניי שהיא צבועה ורעה! פתאם כרעם ביום בהיר התגלה לי פרצופה האמיתי! עליי לציין שזה מאד כאב לי לגלות ולהבין מי היא באמת אני מאד מאוכזבתממנה ומנסה לדון אותה לכף זכות אבל זה מאד קשה לי כי להיות צבוע לעניות דעתי זה תכונה מאד לא טובה כי היא מראה על חוסר אמת פנימית וחיצונית ושהכל זיוף! ומאד קשה לכבד ולהעריך אדם מזויף! עם זאת עליי לציין שהיא עזרה לי כמה פעמים! בכל אופן עם כל העזרה הזו שלה עדיין קשה לי לראות אותה באור חיובי כי הבנתי שהכל אצלה העמדת פנים! שאלתי היא מה עושים?
תשובה: נאמר באבות: הוי דן את כל אדם לכף זכות, ופירש ר  חיים מולוז ין שכאשר אתה בא לדון מעשה של אדם, אל תדון אותו באופן נקודתי אלא תדון את כל האדם שעומד לפניך, כלומר לצד אותם נגעים שמצאת בו תדון גם את המעלות והדברים החיוביים שבו. ואם תעשה כך תוכל להסתכל על האדם בצורה שלימה ולא להיות מושפע רגשית רק מאותו המעשה. כפי שציינת יש במנהלת שלך גם מעלות לצד חסרונותיה, ולכן כדאי לך לשוחח איתה על תחושותייך, ואולי תגלי שאכן יש דברים שלא ידעת, ובעצם כוונתה היתה לטובה. יום טוב הרב אברהם קריספין רב קהילה בישוב אדם
שאלה: יחסים בין בני זוג: שאלה שמעניינת אותי ולא קשורה לחיי הנישואין שלי. אם האישה חדלה להיות מושכת או יותר נכון דוחה את הבעל. בגלל שהיא השמינה באופן חריג ומזניחה את עצמה. ובשום אופן הבעל לא מוכן לקיים יחסי אישות עם אשתו. ואשתו לא מעוניינת לעשות שינוי, או שאינה מסוגלת לעשות שינוי. ובסך הכל היחסים תקנים פרט לעניין הזה. האם נגזר על הבעל לחיות ככה. נגיד שכל המאמצים לשכנע או לטפל בעניין ההזנחה נכשלו. האם הבעל רשאי לקיים יחסים מחוץ לנישואין? ו
תשובה: ב"ה, ברור שהדבר אסור, וכי מי שירד מנכסיו ואין לו את המאכלים שהיה רגיל להם, האם יהיה מותר לו לאכול בגזל?? ובכלל הבעיה הפוכה, אם אוהבים בלב ונפש אז המראה לא משנה, "אהבה דוחקת את הבשר" כשיש אהבה אז הבשר נדחק הצידה, כמובן מי שלא פיתח את האהבה ואת הקשר הנפשי, ואת החויות המשותפות שאינם גופניות, יוכל למצא את עצמו במצב של חוסר משיכה גם אם היא לא השמינה, אבל מי שטרח בערב שבת, ובנה מערכת קשרים נפשיים רגשיים עם אשתו, לא יווצר אצלו צורך לריגושים מחוץ לנישואים. דני ארגמן
שאלה: תפילת נשים ראש חודש: אני רוצה לשאול אם באותו יום של א כסלו בערב זה הופך לב כסלו? ואם כן אז אי אפשר להגיד הלל ותפילת ראש חודש? ואם פספסתי תפילת שחרית ומנחה זה ר להתפלל ערבית עם ראש חודש? ואם קראתי בל כסלו ראש חודש אני לא צריכה להגיד גם ליום למחרת? ואם פספסתי מה קורה? ובבקשה תענו לי בהקדם שאדע מה לעשות(:
תשובה: לך. אז פיספסתי את התשובה בזמן, אבל לפעם הבאה תדעי שהערב, בסוף יום א  בכסליו, הוא כבר ב  בכסליו, ולא אומרים בתפילה "יעלה ויבוא" גם אם משלימים את תפילת מנחה של ראש חודש בתפילת ערבית. ובבוקר לא אומרים "הלל" ותפילת "מוסף", ומי שלא אמר אותן בראש חודש- הפסיד אותן לגמרי ללא אפשרות השלמה, ועל זה נאמר (הפסוק) "מעוות לא יוכל לתקון, וחסרון לא יוכל להמנות" (כך קובעים האמוראים בגמרא במסכת "ברכות".
שאלה: ערבים: האם מותר להרוג ערבים (בתור אזרחים ולא בתור מחבלים) לדוגמא אם ערבי בא והורס לי את הבית (שנמצא בהתנחלויות) מותר לי להרוג אותו?
תשובה: בודאי שאסור להרוג סתם כך ערבים, לא רק על פי החוק האזרחי אלא גם לפי תורתנו הקדושה. כאשר מדובר במחבלים, ונשקפת סכנה לחייך זה סיפור אחר, בודאי שיש מצוה להורגו לפני שיהורגך. לגבי הדוגמא שציינת, ב"ה אנחנו נמצאים במדינה יהודית עם שלטון ומשטרה ואליהם יש לפנות. בשורות טובות! הרב אברהם קריספין רב קהילה בישוב אדם
שאלה: כללי: אני גר בארצות הברית ונפלתי וקיימתי יחסי מין עם גויה!איך אני מכפר?או שבכלל אין כפרה ואין מה לעשות?אשמח לקבל תשובה לכפר על עווני
תשובה: אכן הדבר חמור מאוד, אך עליך לדעת שאין דבר העומד בפני התשובה. תשובה מורכבת מוידוי חרטה וקבלה לעתיד. לאחר כל זאת, תחשוב עם עצמך מה הוביל אותך למעשה זה, וכיצד אתה יכול להישמר בפעם הבאה. לילה טוב הרב אברהם קריספין רב קהילה בישוב אדם
שאלה: שחרית ללא הצלחה: אני בן 33 נשוי עם 2 ילדים חוזר בתשובה ברוך השם כמעט שנה, בחודשיים האחרונים אני נתקל בבעיה שאין לי הסבר לה אני מנסה לקום ב5 בבוקר לתפילת שחרית כי מעבר אין לי יכולת בשל אילוצים ופשט כל פעם שמתעורר מהשעון מעורר היצר הרע מעלה בי מחשבות כפירה מחשבות על תשישות חלומות סמוכים שמעציבים אותי. ואני מתפל 5 ד בבית רק שמע. זה מצער אותי ומייסר אותי. ניסיתי המון שיטות ללא הצלחה, זה רצון השם או בחירה שלי? מה ניתן לעשות? איציק הררי
תשובה: לא בחינם בחר השולחן ערוך לפתוח את ספרו במילים: "יתגבר כארי לעמוד בבוקר לעבודת בוראו, שיהא הוא מעורר השחר" כי באמת יש קושי גדול בדבר. יש כמה עצות שיכולות לעזור: א. ללכת לישון מוקדם יותר ב. לכוון שעון מעורר ולהניחו רחוק מהמיטה ג. ללמוד על חשיבות התפילה, ובכך להגדיל את הרצון להתפלל. בהצלחה! הרב אברהם קריספין רב קהילה בישוב אדם
שאלה: תרומת ביצית: האם מותר לאישה נשואה לתרום ביצית?
תשובה: וברכת ד  באופן עקרוני כן, אבל יש הרבה תנאים נלוים, על כן צריך לפנות למכון פוע"ה בירושלים שמתעסק בסוגיא זו בצורה יסודית ולקבל ממנו הדרכה הלכתית ומעשית. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שאלה בהלכה: מותר לגוי להכין תשמישי קדושה?
תשובה: תשמישי הקדושה כמו מזוזה, תפילין, פתילי הציצית וכו, שהחפץ עצמו הוא זה שאיתו מקיימים את המצווה, רק מי שחייב במצווה יכול להכין את החפץ המשמש למצווה. תשמישי מצוה כמו פמוטות לנרות שבת, חנוכייה, גביע לקידוש וכו, שלא החפץ עצמו הוא המשמש לקיום המצווה, אלא בעזרתו מקיימים פעולה שהיא המצווה, מותר לגוי להכין.
שאלה: ברכות: 1. אם אני רוצה לברך ברכה בקול אבל יש לידי יהודי שאני יודע שהוא לא יענה-האם לברך בקול? 2. אם אני רוצה לברך ברכה בקול אבל יש לידי שני יהודים, ואני יודע שאחד מהם יענה ואחד לא-האם לברך בקול? 3. אם אני רוצה לברך ברכה בקול ויש לידי קבוצה של יהודים שאני יודע שרובם יענה ומיעוטם לא יענה-האם לברך בקול?
תשובה: לך כן בודאי בכל המקרים תמיד עדיף לברך בקול דוד לוי
שאלה: תפילה: בבוקר אני מתפלל חלק מהתפילה בדרך לבית הכנסת כי אני לא תמיד מספיק עם הקהל ולפעמים בדרך יש מרבי רגליים חיים ומרבי רגליים מתים האם מוצר לי להתפלל ליד החיים? וליד המתים?
תשובה: מותר
שאלה: כשרות: משפחה שחוזרת בתשובה ומקפידה על כשרות, כאשר ההורים אינם. כלומר מצרכים כשרים, אך אין הקפדה על טבילת כלים והפרדת כלים בשריים חלביים. האם מותר לאכול תבשילים שלהם אם מעבירים התבשילים לכלים טבולים? חשש מפגיעה בכבודם וכן אם שלחו תבשילים ולא נאכל, חשש מהשחתה אם נשליך לאשפה.
תשובה: וברכת ד  אין איסור אכילה למה שבושל בכלי עכו"ם, ועל כן אם הוציאו מהכלי שאיננו טבול אפשר לאכול בכלים טבולים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קריאת שמע בפיגמה: לכבוד הרב האם מותר לומר קריאת שמע שעל המיטה כאשר לובשים פיגמה?
תשובה: לך כן, כך נכון לנהוג דוד לוי 098987548
שאלה: שמירת נגיעה: יש לי חבר שנה וחצי ושמרנו נגיעה עד עכשיו ובזמן האחרון ממש קשה לו. הוא מיואש,מתוסכל ואין אין לי איך לעודד אותו! אני לא מוכנה לא לשמור!! מה עושים?! איך אני גורמת לו שבאמת ישמור כי צריך לשמור ולא רק בגללי?
תשובה: ב"ה, אדם צריך לרכות את המיומנות החשובה שנקראת דחית סיפוקים, הדבר חשוב לא רק לשמירת ההלכה והזוגיות אלא זה כלל חשוב בחיים, מי שלא מסוגל לדחות את הרצון והחשק שלו לשתות עכשיו אלכוהול, או לקנות בגד יקר וכדומה, נכונו לו הרבה בעיות בחיים, לכן צריכה להיות החלטה שהמיומנות הזו מאוד חשובה וכבר עכשיו צריך לעבוד על זה, אנשים שהגיעו למשרות רמות ותפקידים חשובים אבדו את כל עולמם (בעולם הזה.) ברגע אחד של הנאה שלא הצליח להתגבר עליה. איך לשכנע אותו? זו לא אחריות שלך, את צריכה להיות ברורה בדרך וזה יכול לעזור לו. דני ארגמן